
A projektmenedzsment hozzájárulása a startupok sikeréhez

Kulcsszavak: startup, projektmenedzsment, növekedés, pm módszertan, siker
A startupok, amelyeket gyakran az agilitás, az innováció és az erőforrás-korlátok jellemeznek, döntő szerepet játszanak a mai dinamikus üzleti életben. Ezen aspektusok miatt ahogy ezek a fiatal vállalkozások fejlődnek és terjeszkednek, a hatékony projektmenedzsment alapvető fontosságúvá válik a fenntartható működésükhöz.
Ez a kutatás a projektmenedzsment kulcsfontosságú szerepét vizsgálja a startup ökoszisztémában, az alábbi kérdésekre összpontosítva:
1.  Milyen formában járul hozzá a projektmenedzsment a startupok alapításához?
2. Hogyan változik a projektmenedzsment szemléletmód a startupok növekedése folytán?
3. Hogyan jelennek meg a startupok különféle érettségi fázisaiban a projektmenedzsment ismeretek és módszertanok?
A kutatási kérdések megválaszolására szakirodalmi áttekintés és különböző magyar startupokkal végzett interjúk szolgálnak segítségül, amik során betekintést nyerhetünk a startupok projektmenedzsment megközelítéseibe, kihívásaiba és stratégiájába.
Összefoglalva, ez a tanulmány a projektmenedzsment és a startupok sikeres működése közötti kapcsolat megvilágítására törekszik. Eredményei útmutatást adhatnak a terület kutatói számára, különböző érettségi fázisokban lévő startupoknak, valamint jövőbeli startupok alapítóinak.



